ગઢડાઃ સર્વાવતારી ભગવાન શ્રી સ્વામિનારાયણ સર્વજીવોનું હિતને કરનારી અને હિન્દુ સંસ્કૃતિના તમામ પ્રાચીન ગ્રંથોના સારરૂપ લખેલી શ્રી શિક્ષાપત્રીને મંદિરના સ્વરૂપે સ્થાપવાનો વિશ્વનો સૌપ્રથમ પ્રોજેક્ટ ગઢડામાં હાથ ધરવામાં આવ્યો છે. ગઢડા-બોટાદ રોડ પર આવેલા શિક્ષાપત્રી ભવનના સંકુલમાં આ મંદિરના પ્રથમ સ્તંભના પૂજનનો કાર્યક્રમ સ્વામિનારાયણ સંપ્રદાયના સેંકડો સંતો, મહંતો, હજારો હરિભક્તોની હાજરીમાં શ્રી લક્ષ્મીનારાયણ દેવ પીઠાધિપતિ આચાર્ય રાકેશપ્રસાદદાસજી મહારાજના હસ્તે યોજાયો હતો.